b'\n_START_ARTICLE_\nIsus i djeca\n_START_PARAGRAPH_\nIsus je susretao djecu tijekom svog javnog djelovanja. U to vrijeme, djeca su smatra manje bitnim ljudskim bi\xc4\x87ima. Isus na djecu gleda na druga\xc4\x8diji na\xc4\x8din, dr\xc5\xbei do njihova dostojanstva, \xc4\x8dak ih daje odraslima za primjer._NEWLINE_U Isusovo vrijeme, djeca pred zakonom nisu snosila odgovornost za svoje postupke. Bila su pred zakonom u podre\xc4\x91enom polo\xc5\xbeaju.  Prilikom Isusova nau\xc4\x8davanja, majke su dovodile djecu, da ih Isus blagoslovi. Isusovi u\xc4\x8denici sprije\xc4\x8davali su majke, misle\xc4\x87i da time dodijavaju Isus. Kada je Isus \xc4\x8duo, da se prepiru \xc5\xbeene s apostolima rekao im je: "Pustite djecu, neka dolaze k Meni, i ne branite im, jer je takvih kraljevstvo nebesko" (Mt 19,14). Time je poru\xc4\x8dio, da je dje\xc4\x8dja nevinost prikladna za Kraljevstvo Bo\xc5\xbeje._NEWLINE_Drugom prigodom, Isus je izjavio: "Zaista, ka\xc5\xbeem vam, ako ponovno ne postanete kao mala djeca, sigurno ne\xc4\x87ete u\xc4\x87i u kraljevstvo nebesko. Dakle: najve\xc4\x87i u kraljevstvu nebeskom onaj je koji se ponizi kao ovo malo dijete. Tko prima radi mene jedno malo dijete kao \xc5\xa1to je ovo mene prima" (Mt 18,1-5). Isus je djecu dao odrasima kao primjer bezazlenosti, nevinosti, poniznosti, mekog srca prema potrebnima, \xc5\xa1to su osobine po\xc5\xbeeljne za Kraljevstvo Bo\xc5\xbeje. To je izazvalo zaprepa\xc5\xa1tenje odraslih, jer je to bio do tada nepoznat i nevi\xc4\x91en pristup prema djeci. _NEWLINE_Prilikom posjeta Kafarnaumu Isus je vratio iz mrtvih djevoj\xc4\x8dicu od 12. godina, koja je bila k\xc4\x87i Jaira, uglednog \xc5\xbdidova. Dok je Isus dolazio Jairovoj ku\xc4\x87i, djevoj\xc4\x8dica je ve\xc4\x87 umrla. Usprkos tome, Isus je primio djevoj\xc4\x8dicu i rekao joj da ustane. Vratio joj se \xc5\xbeivot i po\xc4\x8dela je hodati. Time je \xc5\xbeelio pokazati, da mu je stalo do djece i da je sposoban i mrtve vratiti u \xc5\xbeivot.'